Projektforslag fra [adresse] for fjernvarmeforsyning af 
[adresse] 
Sagsfremstilling 
108.     Projektforslag fra [adresse] for fjernvarmeforsyning af [adresse] - 
Åbent 
  
  
SAGENS INDHOLD 
[adresse] har i juli 2014 fremsendt projektforslag for ”Fjernvarmefor-syning af [adresse] i Hadsten, 
LP 349” med anmodning om Favrskov Kommunes godkendelse. 
  
Projektets formål er at forsyne et nyt lokalplanområde nord for [adresse] i den sydlige del af Hadsten med 
fjernvarme fra [adresse]. Formålet med udarbejdelsen af lokalplanforslag nr. 349 for ”[adresse] i 
Hadsten” er, at muliggøre en omdannelse af området til blandet bolig-, erhvervs- og centerformål. I lokalplanområdet 
vil der være tilslutningspligt til kollektiv varmeforsyning for al ny bebyggelse, mens eksisterende byggeri vil få 
mulighed for at tilslutte sig fjernvarme på frivillig basis.  
  
Projektområdet kan ses på side 6 i vedlagte projektforslag og er i dag delvist bebygget med store lager-, butiks og 
erhvervsbygninger, blandt andet det eksisterende byggemarked XL Byg. Projektforslaget forudsætter, at al 
eksisterende bebyggelse nedrives, og at der etableres ny bebyggelse i hele lokalplanområdet. Der er dog 
udarbejdet en alternativ samfundsøkonomisk beregning, hvor det eksisterende byggemarked bevares og hvor disse 
bygninger fortsat opvarmes med naturgas.  
  
Projektområdet har i dag status som individuelt naturgasforsyningsområde, og varmebehovet i de eksisterende 
bygninger i projektområdet bliver i dag dækket ved hjælp af henholdsvis olie og naturgas. En godkendelse af 
projektforslaget medfører derfor en ændring af områdeafgrænsningen mellem naturgasforsyningen og 
fjernvarmeforsyningen. Der vil også skulle etableres fjernvarmedistributionsnet i det nye forsyningsområde. 
  
[adresse] overtager dermed forsyningspligten for området, og HMN Naturgas må dermed ikke tilslutte 
nye naturgasforbrugere. [adresse] har dog fortsat forsyningspligt for eksisterende naturgasforbrugere. 
  
[adresse] er ansvarlig for projektet og finansierer, ejer og forestår driften af forsyningsledninger, 
 
Teknik- og 
Miljøudvalget 
6. november 2014 
Sagsnr. 710-2014-
35795 
Dok.nr. 710-2014-
225031 
Sagsbehandler 
DPLVSO 
  
Tidl. politisk behandling 
  
Forventet sagsgang 
TM-U 
Lovgrundlag 
Lov om varmeforsyning. Bekendtgørelse om 
godkendelse af projekter for kollektive 
varmeforsyningsanlæg 
distributionsnet, stikledninger og målere.  
  
Projektets gennemførelse følger udbygningen i projektområdet, og etableringen af stikledningerne vil afhænge af 
forbrugertilslutningen, der forventes at forløbe over fire år.  
  
VURDERING 
På baggrund af oplysningerne i vedlagte projektforslag vurderer Teknik og Kultur, at projektet som helhed er både 
samfundsøkonomisk og miljømæssigt fordelagtigt. 
  
Det anslåede varmebehov i området er 1.550 MWh inklusiv varmetabet i ledningsnettet, der anslås til ca. 8 %.  
  
[adresse] har i dag to halmfyrede kedler hver på 8,0 MW samt naturgas- og træpillekedler, som de 
anvender til spids- og reservelast. Ved normaldrift kan [adresse] dække hele varmebehovet i 
projektområdet ved produktion på varmeværkets eksisterende halmkedler.  
  
Projektet indebærer anlægsomkostninger for [adresse] på 2,0 mio. kr. eksklusive moms til etablering af 
fjernvarmenet i projektområdet. Idet projektforslaget forudsætter, at al eksisterende bebyggelse nedrives, er der ikke 
indregnet kompensation til naturgasselskabet.  
  
[adresse] beregninger viser, at fjernvarmeudvidelsen vil bidrage med et positivt årligt dækningsbidrag til 
[adresse] øvrige drift, vedligeholdelse og administration på ca. 775.000 kr. eksklusive moms, når 
området er fuldt udbygget.  
  
Brugerøkonomiske beregninger viser, at man ved valg af fjernvarme kan opnå årlige besparelser pr. ejendom 
(inklusiv moms) på 10-17 % i forhold til brug af naturgas, og på godt 50 % i forhold til brug af varmepumper 
(jordvarme). Hvis det eksisterende byggemarked skifter fra naturgas til fjernvarme, vil man ligeledes kunne opnå en 
årlig besparelse på ca. 17 %, svarende til 40.793 kr. 
  
I beregningerne er forskellige scenarier belyst, og valget af fjernvarme er således sammenlignet med både den 
situation, hvor alle bygninger i projektområdet opvarmes med jordvarme, og den, hvor det eksisterende 
byggemarked beholdes og opvarmes med naturgas, og det øvrige byggeri opvarmes med jordvarme.  
  
I begge tilfælde viser de samfundsøkonomiske beregninger, at besparelsen ved valg af fjernvarme i forhold til både 
individuel jordvarme og naturgasfyring for en 20 års periode, er ca. 15 mio. kr. i alt, svarende til 40 %.  
  
For at undersøge projektets robusthed er der er endvidere foretaget forskellige følsomhedsberegninger. Hvis det 
forudsættes, at udgifterne til etablering af både jordvarme, naturgas og fjernvarme alle forøges med 20 %, viser 
beregningerne, at fordelen ved fjernvarme blot bliver endnu større, idet der så kan påvises en samfundsøkonomisk 
besparelse på mere end 18 mio. kr. over en 20 års periode. Hvis det forudsættes, at varmebehovet reduceres med 
20 %, vil der fortsat være en samfundsøkonomisk besparelse over 20 år på godt 15 mio. kr.  
  
Derudover er der foretaget følsomhedsberegninger, hvor valget af fjernvarme er sammenlignet med individuel 
naturgasfyring i alle nye bygninger i projektområdet, på nær tre punkthuse. Disse beregninger viser, at der stadig 
kan påvises en samfundsøkonomisk besparelse i hele perioden på mellem 3,1 og 4,6 mio.kr. ved valg af fjernvarme 
frem for naturgas, afhængigt af de valgte forudsætninger. 
  
Energi- og miljømæssige beregninger viser, at en gennemførelse af projektet over 20 år vil medføre en CO2-
udledning, der er 83-90 % lavere end ved jordvarme og naturgas, afhængigt af om det eksisterende byggemarked 
beholdes og bliver forsynet med naturgas eller ej. 
  
INDDRAGELSE/KOMMUNIKATION 
Projektforslaget har i perioden 9. juli til 20. august 2014 været sendt i høring ved HMN Naturgas. HMN Naturgas er 
kommet med bemærkninger og ændringsforslag til mange af de i projektforslaget anvendte 
beregningsforudsætninger i vedlagte endelige høringssvar af 17. september 2014  
  
Inden modtagelsen af det endelige høringssvar, har der været en større korrespondance mellem parterne. Det er 
dog ikke lykkedes for Hadsten Varmeværk og HMN Naturgas at nå til enighed om de anvendte 
beregningsforudsætninger.  
  
[adresse] har derefter i oktober 2014 fremsendt et nyt samlet projektforslag, hvori de oprindelige 
beregningsforudsætninger er fastholdt, men suppleret med følsomhedsberegninger i henhold til HMN Naturgas’ 
bemærkninger for at dokumentere, at projektet som helhed fortsat vurderes som værende både 
samfundsøkonomisk og miljømæssigt fordelagtigt.  
  
ØKONOMISKE KONSEKVENSER 
Til projektet forventer [adresse] at søge Favrskov Kommune om kommunegaranti for optagelse af lån i 
Kommunekredit på 2 mio. kr., hvoraf der skal betales stiftelsesprovision til kommunen. Der vil blive fremsendt 
særskilt ansøgning om kommunegaranti til behandling i Byrådet. 
  
INDSTILLING 
Teknik- og kulturdirektøren indstiller til Teknik- og Miljøudvalget: 
  
1.    At projektforslag for ”Fjernvarmeforsyning af [adresse] i Hadsten, LP 349” godkendes. 
  
BESLUTNING 
  
Bilag 
  
  
  
  
Teknik- og Miljøudvalget, 6. november 2014: 
Fraværende: Ingen 
  
Godkendt. 
Projektforslag for fjernvarmeforsyning af 
[adresse] i Hadsten, LP 349 
710-2014-225462 
Endeligt høringssvar af 17.9.14 fra HMN Naturgas 
710-2014-225447 
